Suriya muxolifati Palmiraning IShID tasarrufiga o‘tishida Bashar Asadni ayblamoqda. Bu haqida Daily Sabah nashri xabar berdi. 10 dekabr, shanba kuni IShID Palmira tarixiy shahrini o‘z nazorati ostiga oldi. Neft konlari, qurollar va harbiy anjomlar IShID jangarilari tomonidan qo‘lga olindi. Suriya muxolifati Asad rejimini ko‘plab askarlar va harbiy texnikalarni Palmiradan Halabga yetkazganlikda ayblamoqda. Asadning bor e’tiborini Halabga qaratganligi Palmiraning kutilmaganda osongina terrorchilar qo‘liga o‘tishiga sabab bo‘ldi, deb hisoblanmoqda.